हाथी पर सवारी से हुई थी प्रधानमंत्री पद पर इंदिरा की वापसी\nक्या इंदिरा 'दैट वुमेन'  या 'वो औरत' थीं जिस नाम से उन्हें पाकिस्तान के डिक्टेटर याहिया ख़ाँ ने उन्हें पुकारा था या क्या वो हिटलर या मुसोलिनी की महिला संस्करण थीं, जैसा कि उनके विरोधी उनके बारे में कहा करते थे? इंदिरा गाँधी के बारे में कोई एक राय बनाना अब भी बहुत मुश्किल है.

जब इंदिरा गांधी ने दिया भारत को शॉक ट्रीटमेंट

'जब लोग कहते थे इंदिरा देश छोड़कर भाग जाएंगी'

आज़मगढ़ का उपचुनाव

कहा जाता है कि किसी भी शख़्स के चरित्र की पहचान विपरीत परिस्थितियों में ही होती है. ऐसा ही एक समय था, 7 मई, 1978, जब इंदिरा गाँधी ने सिर्फ़ अपने बूते पर आज़मगढ़ लोकसभा सीट का उप चुनाव कांग्रेस को जिताया था. ये वो समय था जब इंदिरा गाँधी की राजनीतिक ऑबेचुरी लिखी जा चुकी थी. 

उस चुनाव में कांग्रेस की उम्मीदवार और इस समय पार्टी की वरिष्ठ नेता मोहसिना क़िदवई बताती हैं, ''जिस तरह से इंदिरा गाँधी ने मेरे चुनाव में काम किया था, वो किसी मामूली आदमी के बस का नहीं था. आज़मगढ़ में एक छोटी सी जगह थी फूलपुर जहाँ हमें एक दो घंटे गुज़ारने थे. दोपहर का वक्त था. आज़मगढ़ जैसी छोटी जगह में न कोई पानी था, न कोई रेस्तराँ और न ही कोई दूसरी सुविधाएं." 

इंदिरा गांधी ने दी थी शेख हसीना को दिल्ली में शरण

रामनाथ गोयनका ने लिया था इंदिरा गांधी से लोहा

उन्होंने आगे कहा, "मैंने पीडब्ल्यूडी के गेस्ट हाउस में एक हफ़्ते पहले दो कमरे बुक करा रखे थे, दो घंटे के लिए. जब मैं एक दोपहर इंदिराजी को ले कर वहाँ पहुंची तो सारे कमरों में ताले बंद थे और वहाँ एक बूढ़ा चौकीदार बैठा हुआ था. वो कहने लगा 'कमरे तो ना खुली. मिनिस्टर साहब ठहरे हुए हैं यहाँ.' मैंने कहा बाबा तुम्हें मालूम है, कौन आया है? किस के लिए मैं कमरे खुलवा रही हूँ?' कहने लगा, 'को आवा है?'  मैंने कहा इंदिरा गांधी आई है." 

क़िदवई ने आगे कहा, "मैं आपको क्या बताऊँ. सुनते ही उसको जैसे करंट छू गया. तुरंत खड़ा हुआ और बोला मेरी नौकरी रहे या न रहे. उसने तुरंत इंदिराजी के लिए दोनों कमरे खोल दिए. ये जज़्बा था गरीबों का इंदिरा गाँधी के लिए. हम लोग वहाँ सराय में ठहरे हुए थे, ऐसी जगह जहाँ आज का मामूली कांग्रेस का वर्कर भी नहीं ठहर सकता. कई बार कार रुकवा कर मैं हैंड पंप से पानी चलाती थी और इंदिरा गांधी अपने मुंह पर पानी के कुछ छीटें मार कर आगे बढ़ जाती थीं."

जब नाक टूटने पर भी इंदिरा ने बोलना जारी रखा

जब कास्त्रो...\n\ntl;डॉ:
कौन थी इंदिरा नेहरू गाँधी? भारत की आयरन लेडी? या 'हिंदुस्तान की रानी' जैसा कि लंदन के कुछ अख़बार उनके बारे में लिखा करते थे? या फिर 'अम्मा' जिस नाम से करोड़ों दक्षिण भारतीय उन्हें पुकारा करते थे?